Document ID: 31993R2617

ΚΑΝΟΝΙΣΜΟΣ (ΕΟΚ) αριθ. 2617/93 ΤΟΥ ΣΥΜΒΟΥΛΙΟΥ της 21ης Σεπτεμβρίου 1993 για την τροποποίηση του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), και ιδίως το άρθρο 2 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1907/90 (2) θεσπίζει ορισμένες προδιαγραφές εμπορίας για τα αυγά-
ότι οι διατάξεις σχετικά με τις άμεσες παραδόσεις που πραγματοποιούν οι παραγωγοί στα κέντρα συσκευασίας, σε ορισμένες αγορές και στις επιχειρήσεις της βιομηχανίας ειδών διατροφής πρέπει επίσης να εφαρμόζονται για τις παραδόσεις του ιδίου τύπου σε άλλες βιομηχανίες εκτός από τη βιομηχανία ειδών διατροφής-
ότι προκειμένου να εφασφαλισθεί η κατάλληλη μεταχείριση των μη ταξινομημένων αυγών, θα πρέπει να επιτρέπεται η παράδοσή τους μόνο στις επιχειρήσεις της βιομηχανίας ειδών διατροφής που έχουν εγκριθεί σύμφωνα με την οδηγία 89/437/ΕΟΚ του Συμβουλίου της 20ής Ιουνίου 1989 σχετικά με τα προβλήματα υγείας και υγιεινής όσον αφορά την παραγωγή και τη διάθεση στην αγορά των προϊόντων αυγών (3),
ότι θα πρέπει να διευκρινιστεί ότι οι προαιρετικές διαφημιστικές ενδείξεις που επιτίθενται στις συσκευασίες των αυγών δύνανται να περιλαμβάνουν σύμβολα και να αναφέρονται τόσο στα αυγά όσο και σε άλλα προϊόντα-
ότι από την πείρα αποδείχθηκε ότι οι διατάξεις σχετικά με την ένδειξη των ημερομηνιών επί των αυγών της κατηγορίας Α και επί των συσκευασιών που περιέχουν τα αυγά αυτά πρέπει να τροποποιηθούν εις τρόπον ώστε να απαιτείται η υποχρεωτική αναγραφή της ημερομηνίας ελάχιστης διατηρησιμότητας, όπως για τα άλλα τρόφιμα, σύμφωνα με την οδηγία 79/112/ΕΟΚ του Συμβουλίου της 18ης Δεκεμβρίου 1998 περί προσεγγίσεως των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (4)- ότι, για τα εισαγόμενα αυγά της κατηγορίας Α, πρέπει επίσης να αναγράφεται επί της συσκευασίας η ένδειξη της ημερομηνίας συσκευασίας για να διευκολύνεται ο έλεγχος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1907/90 τροποποιείται ως εξής:
1. Στο άρθρο 2 παράγραφος 2 στοιχεία α) και β) προστίθεται η ακόλουθη φράση:
"και σε άλλες βιομηχανίες, εκτός από τη βιομηχανία ειδών διατροφής".
2. Στο άρθρο 4 παράγραφος 1 το στοιχείο α) αντικαθίσταται από το ακόλουθο κείμενο:
"α) αυγά, μόνο στους συλλέκτες, στα κέντρα συσκευασίας, στις αγορές κατά την έννοια του άρθρου 2 παράγραφος 2 στοιχείο α), στις επιχειρήσεις της βιομηχανίας ειδών διατροφής που είναι εγκεκριμένες σύμφωνα με την οδηγία 89/437/ΕΟΚ και σε άλλες βιομηχανίες, εκτός από τη βιομηχανία ειδών διατροφής".
3. Στο άρθρο 6 παράγραφος 1 και στο άρθρο 8 παράγραφος 3, οι όροι "βιομηχανία ειδών διατροφής" αντικαθίστανται από τη φράση "επιχειρήσεις της βιομηχανίας ειδών διατροφής που είναι εγκεκριμένες σύμφωνα με την οδηγία 89/437/ΕΟΚ".
4. Στο άρθρο 7, το στοιχείο α) αντικαθίσταται από το ακόλουθο κείμενο:
"α) η ημερομηνία ελάχιστης διατηρησιμότητας".
5. Στο άρθρο 10 παράγραφος 1, το στοιχείο α) αντικαθίσταται από το ακόλουθο κείμενο:
"α) Το όνομα ή την εταιρική επωνυμία και τη διεύθυνση της επιχείρησης που έχει συσκευάσει τα αυγά ή μερίμνησε για τη συσκευασία τους- το όνομα, η εταιρική επωνυμία ή το εμπορικό σήμα που χρησιμοποιεί η εν λόγω επιχείρηση, το οποίο δύναται να είναι εμπορικό σήμα χρησιμοποιούμενο συλλογικά από πολλές επιχειρήσεις, δύναται να αναγράφεται εφόσον η εν λόγω ένδειξη ή το σύμβολο αυτό δεν περιλαμβάνει καμία αναφορά ασυμβίβαστη προς τον παρόντα κανονισμό όσον αφορά την ποιότητα ή τη φρεσκάδα των αυγών, τον τύπο εκτροφής που εφαρμόστηκε για την παραγωγή τους ή την καταγωγή των αυγών".
6. Στο άρθρο 10 παράγραφος 1, το στοιχείο ε) αντικαθίσταται από το ακόλουθο κείμενο:
"ε) την ημερομηνία ελάχιστης διατηρησιμότητας που ακολουθείται από τις κατάλληλες συστάσεις αποθήκευσης για τα αυγά της κατηγορίας Α και την ημερομηνία συσκευασίας για τα αυγά των άλλων κατηγοριών".
7. Στο άρθρο 10 παράγραφος 2, το στοιχείο ε) αντικαθίσταται από το ακόλουθο κείμενο:
"ε) ενδείξεις ή σύμβολα που αποβλέπουν στην προώθηση των πωλήσεων αυγών ή άλλων προϊόντων, εφόσον οι ενδείξεις αυτές ή σύμβολα και ο τρόπος με τον οποίο αναφέρονται δεν δημιουργούν κίνδυνο παραπλάνησης του αγοραστή".
8. Στο άρθρο 13, η παράγραφος 2 αντικαθίσταται από το ακόλουθο κείμενο:
"2. Σε περίπτωση πώλησης αυγών χύμα, ο διακριτικός αριθμός του κέντρου συσκευασίας που ταξινόμησε τα αυγά, ή στην περίπτωση αυγών εισαγωγής, η τρίτη χώρα καταγωγής και η ημερομηνία ελάχιστης διατηρησιμότητας, ακολουθούμενη από τις κατάλληλες συστάσεις αποθήκευσης, πρέπει επίσης να αναφέρονται".
9. Στο στοιχείο β), το στοιχείο εε) αντικαθίσταται από το ακόλουθο κείμενο:
"εε) Την ημερομηνία συσκευασίας και την ημερομηνία ελάχιστης διατηρησιμότητας, ακολουθούμενη από τις κατάλληλες συστάσεις αποθήκευσης για τα αυγά της κατηγορίας Α και την ημερομηνία συσκευασίας για τα αυγά των άλλων κατηγοριών".
Σύμφωνα με τη διαδικασία του άρθρου 17 του κανονισμού (ΕΟΚ) αριθ. 2771/75, η Επιτροπή θεσπίζει τα αναγκαία μεταβατικά μέτρα για την εφαρμογή του παρόντος κανονισμού, ιδίως δε τα μέτρα που αφορούν τη διάθεση των υπαρχουσών συσκευασιών.
Άρθρο 3
Ο παρών κανονισμός αρχίζει να ισχύει την 1η Δεκεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Σεπτεμβρίου 1993.

Labels: 3
17